**

 **REPUBLIKA HRVATSKA**

**SPLITSKO-DALMATINSKA ŽUPANIJA**

 **OPĆINA PODSTRANA**

 **OPĆINA PODSTRANA**

 **Općinsko vijeće**

**PREDMET:** Odluka o raspisivanju izbora za članove/članice vijeća mjesnih odbora na području općine Podstrana

**PRAVNI OSNOV:** Zakon o lokalnoj i područnoj (regionalnoj) samoupravi

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

PREDMET: Obrazloženje prijedloga Odluke o raspisivanju izbora za članove/članice vijeća mjesnih odbora na području Općine Podstrana

Mjesni odbori na području Općine Podstrana osnovani su kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad mještana. Na području Općine Podstrana osnovano je 6 mjesnih odbora – Strožanac I, Strožanac II, Grljevac, Grbavac, Sv.Martin – Mutogras, Gornja Podstrana.

Odlukom o utvrđivanju područja mjesnih odbora u Općini Podstrana („Službeni glasnik Općine Podstrana“ broj 26/16) utvrđena su područja mjesnih odbora.

Svako vijeće mjesnih odbora ima, uključujući predsjednika, 5 članova.

Člankom 61. stavak 4. Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) propisano je da se članovi vijeća mjesnih odbora biraju na neposrednim izborima, tajnim glasovanjem, razmjernim sustavom.

Redovni izbori za vijeća mjesnih odbora održavaju se svake četvrte godine. Posljednji izbor za vijeća mjesnih odbora održani su u ožujku 2019. godine, a mjesni odbori konstituirani u svibnju 2019. godine.

Člankom 67. Statuta Općine Podstrane („Službeni glasnik Općine Podstrana“ broj 07/21, 21/21, 04/23) propisano je da općinsko vijeće svojom odlukom raspisuje izbore za članove vijeća mjesnih odbora u roku od 30 dana od donošenja odluke o osnivanju mjesnog odbora odnosno u roku od 30 dana od isteka mandata ili raspuštanja vijeća mjesnih odbora.

Člankom 2. Odluke o provedbi izbora za članove vijeća mjesnih odbora („Službeni glasnik Općine Podstrana“ broj 27/14) određeno je da vijeće odlukom o raspisivanju izbora za članove/članice vijeća mjesnih odbora ujedno određuje i datum održavanja izbora, te je kao datum izbora određen dana 09. srpnja 2023. godine, obzirom da od dana raspisivanja do održavanja izbora ne može proći manje od 30 niti više od 60 dana.

Slijedom navedenog, predlaže se donijeti sljedeći akt:

Na temelju članka 61.a Zakona o lokalnoj i područnoj samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20), članka 67. Statuta Općine Podstrana („Službeni glasnik općine Podstrana“ broj 07/21, 21/21, 04/23) te članka 2. Odluke o provedbi izbora za članove Mjesnih odbora na području Općine Podstrana (''Službeni glasnik Općine Podstrana'' broj 27/14), Općinsko vijeće Općine Podstrana na 17. sjednici održanoj dana 04. svibnja 2023. godine, donosi

**ODLUKU**

**o raspisivanju izbora**

**za članove/članice vijeća mjesnih odbora na području općine Podstrana**

**Članak 1.**

Raspisuju se izbori za članove/članice vijeća mjesnih odbora na području općine Podstrana, i to kako slijedi:

1. Mjesni odbor Strožanac 1,
2. Mjesni odbor Strožanac 2,
3. Mjesni odbor Grljevac,
4. Mjesni odbor Grbavac,
5. Mjesni odbor Sv. Martin – Mutogras,
6. Mjesni odbor Gornja Podstrana.

**Članak 2.**

Za dan provedbe izbora određuje se nedjelja, 09. srpnja 2023. godine.

**Članak 3.**

Ova Odluka stupa na snagu osmog dana od dana objave u ''Službenom glasniku Općine Podstrana''.

KLASA: 024-02/23-01/03 Predsjednik

URBROJ: 2181-39-01-23-06 Općinskog vijeća:

Podstrana, 04. svibnja 2023. godine Tomislav Buljan